Likumprojekta “Grozījumi Augstskolu likumā” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likumprojekts “Grozījumi Augstskolu likumā” (turpmāk – projekts) izstrādāts pēc Izglītības un zinātnes ministrijas (turpmāk – ministrija) iniciatīvas:   1. pamatojoties uz likuma “Par iedzīvotāju ienākuma nodokli” (turpmāk – likums) 19.panta 10.1 daļu, kas nosaka, ka ministrija katra mēneša pirmajā datumā Valsts ieņēmumu dienestam elektroniski nosūta informāciju par iepriekšējo mēnesi — par visām personām līdz 24 gadu vecumam, kuras iegūst vispārējo, profesionālo, augstāko vai speciālo izglītību, norādot personas — izglītojamā — vārdu, uzvārdu, personas kodu un datumu, kad persona uzņemta vai atskaitīta no mācībām vispārējās izglītības iestādē vai studijām profesionālās, augstākās vai speciālās izglītības iestādē, un pārejas noteikumu 121.punktu, kas nosaka, ka likuma 19.panta 10.1 daļu piemēro, sākot ar 2017.gada 1.janvāri; 2. lai izpildītu Eiropas Komisijas 2013.gada 23.septembra Regulas Nr.912/2013, ar ko attiecībā uz statistiku par izglītības un apmācības sistēmām īsteno Eiropas Parlamenta un Padomes Regulu (EK) Nr.452/2008 par izglītības un mūžizglītības statistikas izveidi un pilnveidi prasības; 3. Izglītības attīstības pamatnostādņu 2014.-2020.gadam 3.1. rīcības virzienam “Izglītības kvalitātes monitoringa sistēmas pilnveide” atbilstošā rezultatīvā rādītāja, kas paredz izveidot augstākās izglītības iestāžu absolventu darba gaitu monitoringa sistēmu, īstenošanai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izglītības likuma 14.panta 30.punkts paredz, ka Ministru kabinets nosaka Valsts izglītības informācijas sistēmas (turpmāk – VIIS) saturu un uzturēšanas un aktualizācijas kārtību. Ministru kabineta 2010.gada 17.augusta noteikumu Nr.788 “Valsts izglītības informācijas sistēmas saturs, uzturēšanas un aktualizācijas kārtība” (turpmāk – VIIS noteikumi) 3.punkts nosaka, ka Izglītības iestāžu reģistrs, Izglītības likumā noteiktu institūciju reģistrs, Bērnu uzraudzības pakalpojumu sniedzēju reģistrs, Pedagogu reģistrs, Izglītības programmu reģistrs, Valsts vienotās obligāto izglītības vecumu sasniegušo bērnu uzskaites datubāze un Akadēmiskā personāla reģistrs ir VIIS sastāvdaļa. Savukārt VIIS noteikumu 8.punkts nosaka, kādu informāciju par izglītojamo (izņemot izglītojamo augstākās izglītības iestādē un pieaugušo izglītības iestādē) iekļauj VIIS. Proti, VIIS jau tiek uzturēti dati par izglītojamiem vispārējās izglītības iestādēs, bet par augstākās izglītības iestādēs studējošajiem dati vākti netiek.  Eiropas Savienības struktūrfondu un Kohēzijas fonda 2007.–2013.gada plānošanas perioda darbības programmas “Infrastruktūra un pakalpojumi” papildinājuma 3.2.2.1.1.apakšaktivitātes “Informācijas sistēmu un elektronisko pakalpojumu attīstība”  projekta Nr. 3DP/3.2.2.1.1/14/IPIA/CFLA/001 “Valsts izglītības informācijas sistēmas (VIIS) attīstība” ietvaros tika paplašināta VIIS augstākās izglītības sadaļa, izveidojot studējošo un absolventu reģistru (turpmāk – Reģistrs). Reģistrā ir paredzēts apkopot un centralizēti uzkrāt informāciju par augstākās izglītības iestādēs studējošajiem, t.sk. personu datus, datus par studiju uzsākšanu un pabeigšanu, datus par apmaiņas studentiem, informāciju par absolventu nodarbinātību un ienākumiem. Vides aizsardzības un reģionālās attīstības ministrija kā par projektu atbildīgā iestāde 2016.gada 10.martā veiktajā funkcionalitātes pārbaudē secināja, ka studējošo reģistrs un datu apmaiņas risinājumi (manuālā studentu reģistrēšana, datu imports, datu apmaiņa), lai nodrošinātu datu ievadīšanu un atjaunošanu studējošo reģistrā, ir izstrādāti un darbojas produkcijas vidē. Pārbaudē secināts, ka šobrīd reģistrs netiek lietots, jo ministrijai kā finansējuma saņēmējam jāveic grozījumi Ministra kabineta 2010.gada 17.augusta noteikumos Nr.788 “Valsts izglītības informācijas sistēmas saturs, uzturēšanas un aktualizācijas kārtība”, kuros plānots noteikt, ka augstskolām datu ievade Reģistrā ir obligāta un jāuzsāk, sākot ar 2016.gada 1.novembri”. Iepriekšminētie grozījumi Ministru kabineta noteikumos, kā arī likumprojekts, kas paredz veikt grozījumus Augstskolu likumā, tika izstrādāts iespējami savlaicīgi, tomēr tā virzību kavēja diskusijas ar augstākās izglītības iestādēm par dažādiem Reģistra ieviešanas aspektiem, un datu ievade Reģistrā ir iespējama tikai pēc attiecīga tiesiskā regulējuma stāšanās spēkā.  2016.gada 1.janvārī stājās spēkā 2015.gada 30.novembrī pieņemtais likums “Grozījumi likumā “Par iedzīvotāju ienākuma nodokli””. Likuma 19.panta 10.1daļā noteikts, ka ministrija katra mēneša pirmajā datumā Valsts ieņēmumu dienestam elektroniski nosūta informāciju par iepriekšējo mēnesi – par visām personām līdz 24 gadu vecumam, kuras iegūst vispārējo, profesionālo, augstāko vai speciālo izglītību, norādot personas – izglītojamā – vārdu, uzvārdu, personas kodu un datumu, kad persona uzņemta vai atskaitīta no mācībām vispārējās izglītības iestādē vai studijām profesionālās, augstākās vai speciālās izglītības iestādē.  Likuma pārejas noteikumu 121.punkts nosaka, ka likuma 19.panta 10.1daļa tiks piemērota, sākot ar 2017.gada 1.janvāri.  Reģistra izveide nodrošinās likumā “Par iedzīvotāju ienākuma nodokli” noteiktā izpildi. Lai varētu izpildīt likumā noteiktās saistības, datu ievade vai importēšana no augstskolu un koledžu datu bāzēm un informācijas sistēmām uz VIIS būtu jāuzsāk pēc iespējas ātrāk. Taču, lai augstskolas un koledžas nodotu personas datus VIIS, nepieciešams regulējums Augstskolu likumā.  Ar Reģistru ir plānots arī izpildīt Eiropas Komisijas 2013.gada 23.septembra Regulu Nr.912/2013, ar ko attiecībā uz statistiku par izglītības un apmācības sistēmām īsteno Eiropas Parlamenta un Padomes Regulu (EK) Nr.452/2008 par izglītības un mūžizglītības statistikas izveidi un pilnveidi. Saskaņā ar minēto regulu Eiropas Komisijai (Eurostat) pirmo datu sūtījumu par absolventiem, kuriem ir bijusi t.s. kredītpunktu mobilitātes uzturēšanās studiju cikla laikā, jāiesniedz 2017.gada novembrī, un tas attiecas uz 2015./2016.mācību/akadēmisko gadu. Reģistrā tiks iekļauta informācija par Latvijas augstākās izglītības institūcijās studējošajiem un doktora zinātniskā grāda pretendentiem, kā arī par Latvijas augstākās izglītības iestāžu izglītojamajiem, kuri apmaiņas programmu ietvaros studē ārvalstu augstākās izglītības iestādē, tādējādi tiks iegūti nepieciešamie dati iepriekšminētās regulas izpildei.  Tāpat bez Reģistra ieviešanas nav iespējams izpildīt Augstskolu likuma 59.1pantā “Diplomu reģistrs” noteikto un izveidot Diplomu reģistru, jo Augstskolu likuma 59.1panta otrās daļas 3.punktā noteikts, ka diplomā jābūt norādītiem personas datiem. Reģistrā iekļaujamos datus, tai skaitā informāciju par diploma reģistra datiem, plānots sākt apkopot sākot ar 2017.gada 1.janvāri. Datus par 2015./2016. mācību/akadēmisko gadu plānots iegūt apkopotā veidā no augstskolām un koledžām pēc Ministrijas pieprasījuma.Regulējums nodrošinās tiesisko pamatu augstskolām un koledžām nodot privātpersonu – studējošo un doktora zinātniskā grāda pretendentu – datus to iekļaušanai vienotā izglītības informācijas sistēmā. Pašreiz, atšķirībā no vispārējās izglītības, augstākās izglītības dati ir pieejami tikai apkopotā veidā, tiem ir ierobežotas analīzes un detalizācijas iespējas, tādējādi nav iespējams sasaistīt ieguldījumu rādītājus ar rezultātu rādītājiem augstākajā izglītībā un analizēt tos kopsakarā ar vispārējās izglītības datiem.Tāpat regulējums nodrošinās tiesisko pamatu datu iegūšanai no Nodarbinātības valsts aģentūras rīcībā esošajiem informācijas resursiem par bezdarbniekiem, kuri ir Nodarbinātības valsts aģentūras uzskaitē 18 mēnešus pēc izglītības iestādes absolvēšanas, un no Valsts ieņēmumu dienesta rīcībā esošajiem informācijas resursiem par absolventu nodarbinātību un ienākumiem pēc studiju noslēgšanas augstākās izglītības iestādēs, kā rezultātā tiks iegūti salīdzināmi, sistēmiski dati par absolventu sekmēm darba tirgū, lai novērtētu valsts budžeta līdzekļu izlietojuma ekonomisko atdevi, studiju programmu īstenošanas ieguldījumus tautsaimniecībā un iegūtos datus izmantotu nodarbinātības prognozēšanā. Valsts ieņēmumu dienests un Nodarbinātības valsts aģentūra reģistram sniegs nepersonificētus statistikas datus, kas atspoguļos noteiktu absolventu grupu ienākumu un nodarbinātības ainu. Datu nodošana par absolventiem VIIS notiks, izmantojot projektā izstrādāto integrācijas veidu.  Reģistrā iekļaujamās informācijas par absolventu nodarbinātību un ienākumiem uzkrāšanas un aktualizēšanas termiņus paredzēts noteikt Ministru kabineta 2010.gada 17.augusta noteikumos Nr.788 “Valsts izglītības informācijas sistēmas saturs, uzturēšanas un aktualizācijas kārtība”, ievērojot Augstskolu likuma 75.panta otrās daļas 8.punktā noteikto regulējumu un to, ka dati Reģistrā būtu uzkrājami vismaz 3 gadus pēc absolventa grāda vai profesionālās kvalifikācijas iegūšanas.  Tāpat minētajos noteikumos paredzēts noteikt datu pieejamības nosacījumus citām valsts institūcijām (piemēram, Nodarbinātības valsts aģentūrai), kurām Reģistrā iekļautie dati nepieciešami tām noteikto valsts pārvaldes funkciju veikšanai.  Datu par augstākās izglītības institūcijās studējošajiem un doktora zinātniskā grāda pretendentiem, kā arī absolventu nodarbinātību ļaus ievākt valsts līmeņa statistikas datus par augstāko izglītību, nodrošinot iespēju sasaistīt augstākās izglītības rādītājus ar citiem izglītības līmeņiem. Tādējādi tiks iegūta pilnīga statistikas aina par augstākās izglītības rezultātiem personu līmenī, nodrošinot iespēju izsekot, vai ieguldījumi augstākajā izglītībā atbilst darba tirgus, sabiedrības un tautsaimniecības attīstības prasībām, uzlabojot izglītības politikas plānošanu.  Dati par absolventiem tiks iegūti no dažādu institūciju informācijas resursiem. Reģistra mērķis nav fizisko personu personificētu datu izmantošana, glabāšana un citas ar datu apstrādi saistītas darbības, bet tikai datu saņemšana statistikas vajadzībām, lai īstenotu augstākās izglītības jomas normatīvajos aktos un politikas plānošanas dokumentos noteiktos uzdevumus. Reģistra pārzinis ievēros normatīvajos aktos noteiktās prasības fizisko personu datu aizsardzībai, nodrošinot, ka VIIS publiskajā informācijas daļā, kuru satur sistēma, fizisko personu dati nebūs pieejami. Fizisko personu datu izmantošana un pieejamība Reģistrā tiks regulēta ar VIIS lietotājiem piešķirtajām tiesībām, un lietotājam tiks piešķirtas pieejas tiesības tikai tiem fizisko personu datiem, kuri tam nepieciešami darba vai amata pienākumu izpildei.  Lai ministrija varētu izpildīt normatīvo aktu prasības un starptautiskās saistības, kā arī nodrošināt pierādījumos balstītu, efektīvu valsts politiku augstākajā izglītībā, nepieciešams grozīt Augstskolu likumu, papildinot to ar pantu “Studējošo un absolventu reģistrs”, kas nosaka, kas ir Reģistrs un kāda informācija tajā ir iekļaujama, kā arī paredz deleģējumu Ministru kabinetam noteikt, kārtību un apjomu, kādā informāciju iekļauj Reģistrā.  Reģistru pamatā veidos dati par pirmā un otrā līmeņa profesionālās un akadēmiskās augstākās izglītības studiju programmās, tai skaitā doktorantūras studiju programmās, studējošajiem. Papildus reģistrā paredzēts ietvert informāciju par doktora zinātniskā grāda pretendentiem.  Projekta pieņemšana vienlaikus ar likumprojekta “Par valsts budžetu 2017.gadam” nepieciešama, lai nodrošinātu augstskolām un koledžām piešķirtā valsts budžeta finansējuma izlietojuma efektīvu plānošanu un kontroli, piešķirot finansējumu kvalitatīvām studiju programmām, kuru absolventi ir pieprasīti darba tirgū un saņem atalgojumu atbilstoši savai kvalifikācijai. Tādējādi tiks nodrošināti mērķtiecīgi, uz kvalitāti un konkurētspēju vērsti ieguldījumi augstākajā izglītībā, nodrošinot augsti kvalificētu speciālistu sagatavošanu darba tirgū pieprasītākajās un novērtētākajās profesijās ilgtspējīgai tautsaimniecības attīstībai. |
| 3. | Projekta izstrādē iesaistītās institūcijas | Ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Augstskolas un koledžas, studējošie un doktora zinātniskā grāda pretendenti, absolventi. |
| 2. | Tiesiskā regulējuma ietekme uz tautsaimniecību un administratīvo slogu | Augstskolām un koledžām administratīvais slogs palielinās, ņemot vērā to, ka būs nepieciešams nodrošināt datu ievadīšanu/nodošanu VIIS, kas, ņemot vērā atšķirīgās informācijas sistēmas augstskolās un koledžās, var radīt atšķirīgu administratīvo slogu. |
| 3. | Administratīvo izmaksu monetārs novērtējums | Ņemot vērā to, ka augstskolu un koledžu informācijas sistēmas atšķiras tehnisko iespēju un nepieciešamās personāla noslodzes ziņā, nav iespējams veikt precīzu administratīvo izmaksu monetāru novērtējumu. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2016. gads** | | Turpmākie trīs gadi (euro) | | |
| **2017** | **2018** | **2019** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 63 840 518 | 0 | 407 183 | 407 183 | 311 799 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 63 840 518 | 0 | 407 183 | 407 183 | 311 799 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 63 840 518 | 0 | 407 183 | 407 183 | 311 799 |
| 2.1. valsts pamatbudžets | 63 840 518 | 0 | 407 183 | 407 183 | 311 799 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Datu apmaiņa starp VIIS un augstākās izglītības institūcijām tiks nodrošināta augstskolām un koledžām piešķiramā ikgadējā studiju finansējuma ietvaros, jo saskaņā ar Ministru kabineta 2006.gada 12.decembra noteikumu Nr.994 “Kārtība, kādā augstskolas un koledžas tiek finansētas no valsts budžeta līdzekļiem” 7. punktu, “augstskolu un koledžu finansējumu no valsts pamatbudžeta veido studiju programmu sarakstam un studējošo skaitam atbilstošs studiju bāzes finansējums, kas sastāv no līdzekļiem komunālajiem maksājumiem, nodokļiem, infrastruktūras uzturēšanai, inventāra un iekārtu iegādei un personāla algām, kā arī finansējums zinātniskajai darbībai”. Datu apmaiņas starp augstākās izglītības institūcijām un VIIS izdevumi tiks segti no infrastruktūras uzturēšanas izdevumiem, kas ir paredzēti augstākās izglītības institūciju bāzes finansējumā Izglītības un zinātnes ministrijas budžeta programmā 03.00.00 “Augstākā izglītība”. Saskaņā ar Ministru kabineta 2016.gada 29.februāra rīkojuma Nr. 145 “Par likumprojekta "Par vidēja termiņa budžeta ietvaru 2017., 2018. un 2019. gadam" un likumprojekta "Par valsts budžetu 2017. gadam" sagatavošanas grafiku” pielikuma 13.punktā noteikto Izglītības un zinātnes ministrija ir iesniegusi valsts budžeta pieprasījumu 2017., 2018. un 2019.gadam, kurā programmā 03.00.00 “Augstākā izglītība”  2016.gadā paredzēts finansējums 63 840 518 EUR, 2017.gadā - 64 247 701 EUR, 2018.gadā - 64 247 701 EUR, 2019.gadā - 64 152 317 EUR apmērā.  Datu apmaiņas risinājuma izveide ar Valsts ieņēmumu dienestu un Nodarbinātības valsts aģentūru tiks nodrošināta no Ministrijas īstenotā projekta “VIIS attīstība – izglītības monitoringa sistēmas izveide” paredzētajiem līdzekļiem. Eiropas Savienības struktūrfondu un Kohēzijas fonda 2014.–2020.gada plānošanas perioda projektu “VIIS attīstība – izglītības monitoringa sistēmas izveide” plānots finansēt darbības programmas “Izaugsme un nodarbinātība” 2.2.1.specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1.pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” ietvaros, ja projekta apraksts tiks iekļauts vienotajā informācijas un komunikācijas tehnoloģiju mērķarhitektūrā, kā arī projekta iesniegums atbildīs 2.2.1.1.pasākuma projektu iesniegumu vērtēšanas kritērijiem un Ministru kabineta 2015.gada 17.novembra noteikumos Nr.653 “Darbības programmas “Izaugsme un nodarbinātība” 2.2.1.specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1.pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi” ietvertajiem nosacījumiem. | | | | |
| 6.1. detalizēts ieņēmumu aprēķins | Detalizētu aprēķinu veikt nav iespējams, ņemot vērā, ka datu apmaiņas izmaksas starp augstākās izglītības institūcijām un VIIS tiks aprēķinātas, ņemot vērā katras augstākās izglītības institūcijas informācijas sistēmas tehniskās iespējas un nepieciešamo personāla noslodzi, un tiks segtas no attiecīgās augstākās izglītības institūcijas studiju bāzes finansējumā paredzētajām infrastruktūras uzturēšanas izmaksām. | | | | |
| 6.2. detalizēts izdevumu aprēķins | Detalizētu aprēķinu veikt nav iespējams, ņemot vērā, ka datu apmaiņas izmaksas starp augstākās izglītības institūcijām un VIIS tiks aprēķinātas, ņemot vērā katras augstākās izglītības institūcijas informācijas sistēmas tehniskās iespējas un nepieciešamo personāla noslodzi, un tiks segtas no attiecīgās augstākās izglītības institūcijas studiju bāzes finansējumā paredzētajām infrastruktūras uzturēšanas izmaksām. | | | | |
| 7. Cita informācija | Nav | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Nepieciešams veikt grozījumus Ministru kabineta 2010.gada 17.augusta noteikumos Nr.788 “Valsts izglītības informācijas sistēmas saturs, uzturēšanas un aktualizācijas kārtība” (saskaņā ar projektā ietverto deleģējumu Ministru kabinetam), ar kuriem tiks noteikta Reģistrā iekļaujamā informācija atbilstoši projekta 46.1 panta ceturtajā daļā noteiktajam deleģējumam Ministru kabinetam noteikt kārtību un apjomu, kādā informāciju iekļauj Reģistrā. |
| 2. | Atbildīgā institūcija | Ministrija. |
| 3. | Cita informācija | Grozījumi Ministru kabineta 2010.gada 17.augusta noteikumos Nr.788 “Valsts izglītības informācijas sistēmas saturs, uzturēšanas un aktualizācijas kārtība” ir sagatavoti apstiprināšanai Ministru kabinetā atbilstoši likumā noteiktajam termiņam. |

|  |  |  |  |  |  |  |  |
| --- | --- | --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | | | |
| 1. | Saistības pret Eiropas Savienību | Eiropas Komisijas 2013. gada 23. septembra regula Nr. 912/2013, ar ko attiecībā uz statistiku par izglītības un apmācības sistēmām īsteno Eiropas Parlamenta un Padomes Regulu (EK) Nr. 452/2008 par izglītības un mūžizglītības statistikas izveidi un pilnveidi (publicēta “Eiropas Savienības Oficiālajā Vēstnesī” L 252/5, 24.09.2013.) | | | | | |
| 2. | Citas starptautiskās saistības | Projekts šo jomu neskar. | | | | | |
| 3. | Cita informācija | Nav. | | | | | |
| **1.tabula Tiesību akta projekta atbilstība ES tiesību aktiem** | | | | | | | |
| Attiecīgā ES tiesību akta datums, numurs un nosaukums | | Eiropas Komisijas 2013. gada 23. septembra regula Nr. 912/2013, ar ko attiecībā uz statistiku par izglītības un apmācības sistēmām īsteno Eiropas Parlamenta un Padomes Regulu (EK) Nr. 452/2008 par izglītības un mūžizglītības statistikas izveidi un pilnveidi (publicēta “Eiropas Savienības Oficiālajā Vēstnesī” L 252/5, 24.09.2013.) (turpmāk – Regula). | | | | | |
|  | | | | | | | |
| A | | B | | | C | | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, - sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, - norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas 3.panta 4.punkts | | Projekta 1.pants (46.1 panta pirmā, otrā, trešā, ceturtā daļa)  Projekta 2.pants (Pārejas noteikumu 41.punkts) | | | Regulas normas ieviestas pilnībā | | Projekts stingrākas prasības neparedz |
| Regulas 3.panta 5.punkts | | Projekta 1.pants (Projekta 46.1 panta pirmā, otrā, trešā, ceturtā daļa)  Projekta 2.pants (Pārejas noteikumu 41.punkts) | | | Regulas normas ieviestas pilnībā | | Projekts stingrākas prasības neparedz |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.  Kādēļ? | | Projekts šo jomu neskar | | | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Projekts šo jomu neskar | | | | | |
| Cita informācija | | Nav | | | | | |
| **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums | | | | Projekts šo jomu neskar | | | |
|  | | | | | | | |
| A | | | B | | | C | |
| starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | | | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību.  Vai arī norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā | |
| Projekts šo jomu neskar | | | Projekts šo jomu neskar | | | Projekts šo jomu neskar | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | | | | | | Projekts šo jomu neskar | |
| Cita informācija | | | | | | Nav | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav. |
| 2. | Sabiedrības līdzdalība projekta izstrādē | Priekšlikums par Reģistra ietveršanu Augstskolu likumā skatīts Saeimas Izglītības, kultūras un zinātnes komisijā |
| 3. | Sabiedrības līdzdalības rezultāti | Priekšlikumu par Reģistra ietveršanu Augstskolu likumā ir atbalstījusi Rektoru padome un Augstākās izglītības padome. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministrija, Nodarbinātības valsts aģentūra, Valsts ieņēmumu dienests, augstskolas un koledžas. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izstrādē iesaistītās institūcijas funkcijas un uzdevumus netiks mainīti.  Jaunu institūciju izveide, esošu institūciju likvidācija vai reorganizācija nav paredzēta. |
| 3. | Cita informācija | Nav. |

Izglītības un zinātnes ministra vietā –

labklājības ministrs Jānis Reirs

Vizē:

valsts sekretāre Līga Lejiņa

26.09.2016 18:14

3092

D.Baumane, 67047853,

Dagnija.Baumane@izm.gov.lv

L.Upīte, 67047816

[Linda.Upite@izm.gov.lv](mailto:Linda.Upite@izm.gov.lv)